El FC Barcelona ha descartat el fitxatge del brasiler Willian per l'alt cost de l'operació davant les exigències econòmiques del Chelsea, que ha rebutjat fins a tres ofertes del club blaugrana, l'última de 73 milions d'euros. Segons ha pogut saber Catalunya Ràdio, el Barça ja treballa en una alternativa a Willian i és molt a prop de fitxar el jugador brasiler del Girondins de Bordeus Malcom Filipe Silva de Oliveira.

La Roma i el Girondins havien anunciat un principi d'acord per al traspàs del jugador al conjunt italià, però la intromissió d'última hora del Barça ha provocat un gir radical en l'operació. Segons diversos mitjans de comunicació italians, la Roma de Monchi havia tancat el fitxatge de Malcom per una xifra de 32 milions d'euros més quatre en variables, però el jugador brasiler hauria canviat d'opinió davant l'interès del Barça per contractar els seus serveis.

#ASRoma can confirm that the club has reached an agreement with FC Girondins de Bordeaux for the transfer of #Malcom, subject to the player completing a medical and agreeing personal terms. pic.twitter.com/MHHr6AswYN